VU Filosofijos studentų mokslinė draugija kviečia į jau trečius metus organizuojamą renginių ciklą **Filosofijos trupiniai'14.**

Šiemet pranešimus savo tyrinėjimų temomis skaitys studentai, doktorantai bei dėstytojai ne tik iš Vilniaus, bet ir iš Vytauto Didžiojo universitetų. Ketvirtadienį (balandžio 10 d.) už ženkliausią indėlį į filosofiją 2013 metais bus apdovanota prof. Rita Šerpytytė. Renginių savaitę užbaigs penktadienio (balandžio 11 d.) diskusija tema Tas pats pasaulis, bet skirtingi žodynai. (Pseudo)problema?, kurioje dalyvaus prof. Alvydas Jokubaitis ir doc. Jonas Dagys.

**Išsami renginių programa:**

Balandžio 7 d. (pirmadienis) 15.00 val. 201 aud.

**Kęstas Kirtiklis:** Kaip Friedrichas Kittleris išvarinėjo dvasią iš medijų teorijos ir kas iš to išėjo
**Artūras Uščinas**: Emancipacija kaip Gianni Vattimo filosofijos tema
**Aistė Noreikaitė**: Moralės autonomija Ronaldo Dworkino ir Immanuelio Kanto filosofijoje
**Laurynas Adomaitis**: Leibnizas ir scientizmo kritika

Balandžio 8 d. (antradienis) 15.00 val. 201 aud.

**Marius Povilas Šaulauskas:** Moderniosios filosofijos juokas ir paguoda: agneologija kaip nežinios egzorcizmas
**Martynas Darškus:** Probleminė ir aksiomatinė matematika daugio ontologijoje
**Justas Petronis:** Išlikimo instinktas ir Koestlerio holonų teorija

Petrauka

**Arūnas Sverdiolas:** Mano darbas

Balandžio 9 d. (trečiadienis) 15 val. 201 aud.

**Mintautas Gutauskas:** Filosofas gyvūno akivaizdoje
**Giedrė Malūkaitė:** Estetikos transformacija į meno filosofiją: Kantas?
**Kristina Tamelytė:** Grožio turinys I. Kanto filosofijoje
**Vilius Dranseika:** Ar tai vis dar Vilius? Filosofinis eksperimentas gyvai

Balandžio 10 d. (ketvirtadienis) 17 val. 201 aud.

**Filosofinės bulvės** apdovanojimas už ženkliausią indėlį į filosofiją 2013 metais:

**Justino Žalio** *laudatio*,

**Ritos Šerpytytės** paskaita *Apie nihilistinį teisingumą*

Balandžio 11 d. (penktadienis) 15.00 val. 201 aud.

Filmas su **Kristupu Saboliumi**.

17 val. 201 aud.

**Diskusija:** Tas pats pasaulis, bet skirtingi žodynai. (Pseudo)problema? Dalyvauja **Alvydas Jokubaitis** ir **Jonas Dagys**.

*Filosofijos trupinių tikslas – skatinti filosofiją studijuojančių ir ja besidominčiųjų tarpusavio bendravimą, dalintis šiuo metu plėtojamomis idėjomis, taip pat skatinti dėstytojų, tyrėjų bei studentų dialogą.*

*Metų Filosofinės bulvės apdovanojimas skiriamas filosofui už ženkliausią indėlį į filosofinį gyvenimą šalyje: publikacijas, organizuotas ir/ar dalyvautas konferencijas, mokslinių ryšių Lietuvoje ir užsienyje formavimą bei palaikymą, dėstymo veiklą.*